اريد اسأل سؤال محير
البال
واريد اعرف السر بالفيس واسبابه
لان مرات اشوف الوكت ينهار
يكتلونه الشباب بليل واعتابه
چات ودردشة واغلاق الحساب
و اشكال الكلام وناس مغتابة
امس دخلت علي وانطتني اعجاب
وحدة من الصغر ما تعرف اكتابة
بالبروفايل اني اتأملت زين
طلعت طفلة ثاري تريد لعابة
وشفت طفلين واحد يكره اللاخ
يكله اصبر علية وهكر احسابه
اذن عدنه التطور والتقانات
بملايين الظواهر تنفتح بابه
واباوع بالصور لو زرت صفحات
زيف وانتحال ونصهة چذابة
عجايب لو تظل تدور هواي
تلگه اللي يعذب دوم باحبابه
واذا يدخل عليه صاحبه بسرعة يگوم
يغلق دردشة ويگول اشجابه
يا شعب العراق شدعوة وشصار
ياهو اللي يفيس ينسه اصحابه
خلونه انتعاون نشر الخير
وانعلق حلو لو شفنه ادابه
واذا متعلق انته عادي مو اشكال
انطي اعجاب گوه وسد حقد بابه